રામ માધવે ગુરૂવારે સવારે ટિ્‌વટ કરીને પોતાના શબ્દો પાછા ખેંચ્યા અને કહ્યું કે ‘હું હાલમાં ઐઝોલ પહોંચ્યો છું અને આ (ઓમર અબ્દુલ્લાહનું ટિ્‌વટઃ જોયું… હવે જ્યારે તમે કોઇ બાહ્ય દબાણની વાતનો ઇનકાર કરી રહ્યા છો, હું પોતાની ટિપ્પણીઓ પાછી લઇ રહ્યો છું પરંતુ હવે જ્યારે તમે પૂરવાર કરી દીધું કે નેશનલ કોન્ફરન્સ (એનસી) અને પીડીપી વચ્ચે સાચો પ્રેમ હતો, જેના કારણે સરકારની રચનાની નિષ્ફળ કોશિશ કરવામાં આવી તો હવે તમારે આગામી ચૂંટણીઓ સાથે મળીને લડવી જોઇએ… નોંધનીય છે કે આ રાજકીય ટિપ્પણી છે, વ્યક્તિગત નથી… રામ માધવે કહ્યું હતું કે ગયા મહિને પીડીપી અને નેશનલ કોન્ફરન્સે સ્થાનિક સ્વરાજ્યની સંસ્થાઓની ચૂંટણીઓમાં ભાગ લીધો ન હતો, કારણ કે એમ કરવા માટે તેમને સરહદ પારથી આદેશ મળ્યો હતો કદાચ આ વખતે તેમને લેટેસ્ટ આદેશ મળ્યો છે કે તેઓ સાથે આવે અને સરકાર બનાવે.